浦东清真寺

浦东清真寺，也叫浦東回教堂，是来勒中华人民共和国上海市浦东新区源深路个一座清真寺，佔地面積1650平方米，建築面積2250平方米，宣禮塔高36米。清真寺老底子勒垃墳山屋16號，因为浦東開發開放，1999年3月28号，伊遷到源深路现在箇隻位置。

 历史 
1935年8月份，山东籍金阿訇搭河南籍穆斯林带头，浦东地区个穆斯林出钞票，买仔1.57亩地，勒垃陆家嘴西北面个吴家厅，造仔3间坐北朝南个平房，西间作礼拜室，东间是沐浴室，当中是教长办公室。清真寺造好之后，洪长金阿訇当第一個教長。1944年，一批回民捐鈔票，委託上海回教堂理事會勒垃邊丄買仔1.15畝地擴建。1951年，成立清真寺管理委员会。1954年，上海回教堂理事会又捐钞票扩建仔三间寺屋。

文化大革命个辰光，清真寺畀人改成學堂。1984年，清真寺全面整修，第二年開齋節个辰光恢復活動。浦東開發之後，1995年1月份，根据浦东市政建设规划，清真寺搬到源深路375号。1999年3月28號，源深路个新清真寺開放。

 参考 

Category:浦东新区建筑物
Category:上海清真寺